**Ajuns**

*Christian Dume*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am ajuns, dar tu n-ai apărut

În panorama așteptării mele.

Credeam că vii... Și m-a durut

Să număr singur, risipite stele.

Ce nopți vulgare mă cuprind

În așteptarea rece și trecută.

Ating copacii...Parcă văd pălind

O inimă rămasă neumplută.

Nu vreau mai mult decât puteam

Dorința mea, a fost o revedere.

Poate la margine de drum, vindeam

Orice, dar nu a ta plăcere.